สมเด็จพระราชาธิบดีฟีลิปแห่งเบลเยียม

**สมเด็จพระราชาธิบดีฟีลิป** (, , ; พระราชสมภพ 15 เมษายน พ.ศ. 2503) เป็นพระมหากษัตริย์เบลเยียมรัชกาลที่ 7 พระราชโอรสพระองค์ใหญ่ในสมเด็จพระราชาธิบดีอัลแบร์ที่ 2 และสมเด็จพระราชินีเปาลา ทรงสืบราชสมบัติขึ้นเป็นพระมหากษัตริย์เมื่อวันที่ 21 กรกฎาคม พ.ศ. 2556 ภายหลังจากการสละราชสมบัติของสมเด็จพระราชบิดาอันเนื่องมาจากปัญหาพระพลานามัย โดยหลังจากการเสด็จขึ้นครองราชสมบัติเจ้าหญิงเอลีซาแบ็ต พระราชธิดาพระองค์ใหญ่ จึงดำรงพระราชอิสริยยศเป็นดัชเชสแห่งบราบันต์ รัชทายาทพระองค์ต่อไปของเบลเยียม

## ช่วงทรงพระเยาว์
สมเด็จพระราชาธิบดีฟีลิปเสด็จพระราชสมภพเมื่อวันที่ 15 เมษายน พ.ศ. 2503 ณ พระราชวังเบลเวแดร์ ในเมืองลาเคิน ทางตอนเหนือของกรุงบรัสเซลส์ พระราชบิดาคือสมเด็จพระราชาธิบดีอัลแบร์ที่ 2 ซึ่งขณะนั้นคือเจ้าชายแห่งลีแยช (พระราชโอรสพระองค์ที่ 2 ในพระเจ้าเลออปอลที่ 3 และพระอนุชาในสมเด็จพระราชาธิบดีโบดวง) และพระราชมารดาคือสมเด็จพระราชินีเปาลา ซึ่งขณะนั้นคือเจ้าหญิงแห่งลีแยช พระชายา (ธิดาในขุนนางชาวอิตาเลียน เจ้าชายฟุลโกที่ 8 รุฟโฟแห่งคาลาเบรีย, ดยุคแห่งกวาร์เดีย ลอมบาร์เดีย) โดยได้รับพระราชทานพระยศ **เจ้าชายฟีลิป** ซึ่งได้ประสูติในช่วงรัชสมัยของสมเด็จพระราชปิตุลา

เจ้าชายฟีลิปทรงเข้าพิธีจุ่มศีลล้างบาปในอีก 1 เดือนต่อมา เมื่อวันที่ 17 พฤษภาคม ณ วิหารแซงต์ ฌากแห่งโควเดนแบร์ก ในกรุงบรัสเซลส์ เจ้าชายฟีลิปได้รับพระราชทานพระนามตามเจ้าชายฟิลิป เคานต์แห่งแฟลนเดอส์ ทั้งนี้ พระเจ้าเลออปอลที่ 3 ทรงรับเป็นพระบิดาอุปถัมภ์ โดยพระมารดาอุปถัมภ์คือ เจ้าหญิงหลุยซ่า รุฟโฟ่แห่งคาลาเบรีย พระอัยยิกา (พระมารดาในเจ้าหญิงเปาลา)

เจ้าชายฟีลิปทรงเฉลิมพระนามเต็มแบบ 3 ภาษา ซึ่งเป็นภาษาประจำชาติของเบลเยียม ดังนี้
* 
* 
* 

เจ้าชายฟีลิป มีพระขนิษฐา 1 พระองค์ และพระอนุชา 1 พระองค์ ทั้งยังมีพระขนิษฐาต่างพระราชมารดาอีก 1 พระองค์ ได้แก่
* เจ้าหญิงอัสตริดแห่งเบลเยียม ประสูติเมื่อวันที่ 5 มิถุนายน พ.ศ. 2505
* เจ้าชายโลร็องแห่งเบลเยียม ประสูติเมื่อวันที่ 19 ตุลาคม พ.ศ. 2506
* เจ้าหญิงแดลฟีนแห่งเบลเยียม ประสูติเมื่อวันที่ 22 กุมภาพันธ์ พ.ศ. 2511

## การศึกษา
ตั้งแต่ พ.ศ. 2521 ถึง พ.ศ. 2524 เจ้าชายฟีลิปทรงเข้ารับการศึกษาที่โรงเรียนนายร้อยแห่งเบลเยียม (Belgian Royal Military Academy) ในรุ่นที่ 118 และต่อมาเมื่อวันที่ 26 กันยายน พ.ศ. 2523 ทรงได้รับการแต่งตั้งเป็นนายทหารยศร้อยตรี และได้เข้าสาบานพระองค์เป็นข้าราชการทหาร

ต่อมา ได้เสด็จไปทรงศึกษาต่อในระดับปริญญาตรีที่วิทยาลัยทรินิตี มหาวิทยาลัยออกซฟอร์ด ประเทศอังกฤษ และทรงศึกษาต่อในระดับปริญญาโทที่มหาวิทยาลัยสแตนฟอร์ด รัฐแคลิฟอร์เนีย สหรัฐ พระองค์ทรงจบการศึกษาใน พ.ศ. 2528 ในสาขาวิชารัฐศาสตร์

เจ้าชายฟีลิปยังทรงได้รับประกาศนียบัตรรับรองการขับเครื่องบินขับไล่ รวมทั้งกระโดดร่มและคอมมานโด ต่อมาใน พ.ศ. 2532 ได้ทรงศึกษาต่อหลักสูตรพิเศษที่สถาบันป้องกันราชอาณาจักรขั้นสูง (Royal Higher Defence Institute) และในปีเดียวกัน ทรงได้รับการเลื่อนพระยศทางทหารเป็นพันเอก และต่อมาใน พ.ศ. 2544 เป็นพลตรีในกองทัพบก กองทัพอากาศ และพลเรือตรีในกองทัพเรือ

thumb|left|250px|เจ้าชายฟีลิป ดยุกแห่งบราบันต์ กับ มาตีลด์ ดูว์เดเกม ดาโก
## ดยุกแห่งบราบันต์
หลังจากการเสด็จสวรรคตของสมเด็จพระราชาธิบดีโบดวง เมื่อวันที่ 31 กรกฎาคม พ.ศ. 2536 และไม่มีพระราชโอรสหรือพระราชธิดา ทำให้เจ้าชายอัลแบร์ เจ้าชายแห่งลีแยช ทรงสืบราชสมบัติต่อ เฉลิมพระปรมาภิไธย สมเด็จพระราชาธิบดีอัลแบร์ที่ 2 พระมหากษัตริย์รัชกาลที่ 6 แห่งราชอาณาจักรเบลเยียม เจ้าชายฟีลิปจึงทรงดำรงพระราชอิสริยยศ **[[ดยุกแห่งบราบันต์]] **

## อภิเษกสมรส

เจ้าชายฟีลิป ดยุกแห่งบราบันต์  ทรงอภิเษกสมรสกับมาตีลด์ มารี คริสตียาน กีแลน ดูว์เดอแกม ดาโก ธิดาของเคานต์ปาทริก ดูว์เดอแกม ดาโก จากตระกูลเก่าแก่ในเขตวัลลูน ทางตอนใต้ของเบลเยียม กับเคาน์เตสอันนา มาเรีย โคโมรอฟสกา ชาวโปแลนด์ เมื่อวันที่ 4 ธันวาคม พ.ศ. 2542 มีการประกอบพิธีแบบเป็นทางการ ณ ศาลาว่าการกรุงบรัสเซลส์ และพระราชพิธีทางศาสนา ณ มหาวิหารแซงต์มิเชลและแซงต์กูดูลา ในกรุงบรัสเซลส์ มาตีลด์ได้รับพระราชทานพระราชอิสริยยศ **ดัชเชสแห่งบราบันต์** เจ้าชายฟีลิปและเจ้าหญิงมาตีลด์ มีพระโอรสและพระธิดารวม 4 พระองค์

## เสด็จขึ้นครองราชสมบัติ

เมื่อวันที่ 3 กรกฎาคม พ.ศ. 2556 สมเด็จพระราชาธิบดีอัลแบร์ที่ 2 ทรงประกาศสละราชสมบัติอย่างเป็นทางการ โดยทรงพระราชปรารภเกี่ยวกับปัญหาทางพระพลานมัย โดยเมื่อวันที่ 21 กรกฎาคม พ.ศ. 2556 ซึ่งเป็นวันชาติเบลเยียม ทรงลงพระปรมาภิไธยสละราชสมบัติอย่างเป็นทางการให้แก่เจ้าชายฟีลิป ดยุกแห่งบราบันต์ และเสด็จขึ้นเถลิงถวัลยราชสมบัติเป็นพระมหากษัตริย์รัชกาลที่ 7 แห่งชาวเบลเยียม และสาบานพระองค์หน้าพระราชบัลลังก์ต่อหน้าคณะองคมนตรี นายกรัฐมนตรี คณะรัฐมนตรี สมาชิกวุฒิสภา ณ รัฐสภาในกรุงบรัสเซลส์

หลังจากเสร็จสิ้นพระราชพิธีแล้ว สมเด็จพระราชาธิบดีและสมเด็จพระราชินีพระองค์ใหม่ ได้เสด็จออก ณ สีหบัญชร พระราชวังหลวง กรุงบรัสเซลส์ พระราชทานพระบรมราชวโรกาส ให้พสกนิกรชาวเบลเยียม เฝ้าทูลละอองธุลีพระบาท ชื่นชมพระบารมีและถวายพระพร โดยเมื่อเสด็จขึ้นครองราชสมบัติแล้ว เจ้าหญิงมาตีลด์ ดัชเชสแห่งบราบันต์ พระชายา ได้ขึ้นเป็นสมเด็จพระราชินีแห่งชาวเบลเยียม และเจ้าหญิงเอลีซาแบ็ต พระราชธิดาพระองค์ใหญ่ได้ขึ้นเป็นดัชเชสแห่งบราบันต์ มกุฎราชกุมารีแห่งเบลเยียม พระรัชทายาทพระองค์ต่อไป ซึ่งหากเป็นดังที่คาดการณ์กันไว้ เจ้าหญิงเอลีซาแบ็ตจะทรงเป็นสมเด็จพระราชินีนาถพระองค์แรกของเบลเยียม

## พระราชกรณียกิจ
ตั้งแต่เมื่อครั้นทรงดำรงพระราชอิสริยยศ ดยุกแห่งบราบันต์  สมเด็จพระราชาธิบดีฟีลิป ทรงให้ความสำคัญด้านการแสวงหาความร่วมมือทางเศรษฐกิจและการค้าขายระหว่างประเทศ เมื่อวันที่ 6 สิงหาคม พ.ศ. 2536 ทรงได้รับการแต่งตั้งให้เป็นประธานกิตติมศักดิ์ของสมาคมการค้าระหว่างประเทศของเบลเยียม (Belgian Foreign Trade Board: BFTB) โดยสืบตำแหน่งต่อจากสมเด็จพระราชบิดา ซึ่งทรงดำรงตำแหน่งองค์ประธานกิตติมศักดิ์ตั้งแต่ พ.ศ. 2505 ต่อมาเมื่อวันที่ 3 พฤษภาคม พ.ศ. 2546 ทรงรับการถวายตำแหน่งประธานกิตติมศักดิ์ขององค์การการค้าระหว่างประเทศ โดยทรงปฏิบัติพระราชกรณียกิจมากมายและเสด็จพระราชดำเนินเยือนนานาประเทศเพื่อการแสวงหาความร่วมมือทางเศรษฐกิจ และเมื่อเสด็จขึ้นครองราชย์แล้ว เจ้าหญิงอัสตริด พระกนิษฐภคินี ทรงรับช่วงต่อการปฏิบัติพระกรณียกิจนี้

## การเสด็จพระราชดำเนินเยือนประเทศไทย
สมเด็จพระราชาธิบดีฟีลิปและสมเด็จพระราชินีมาตีลด์เสด็จพระราชดำเนินเยือนประเทศไทยหลายครั้ง เมื่อครั้นตั้งแต่ทรงดำรงพระราชอิสริยยศ ดยุคและดัชเชสแห่งบราบันต์ โดยทรงเสริมสร้างความร่วมมือด้านการค้าและการลงทุน รวมทั้งการหาแนวทางในการทำการค้าและการลงทุนร่วมกันในสาขาที่ประเทศไทยให้ความสำคัญลำดับต้นในการพัฒนาประเทศ และที่เบลเยียมมีเทคโนโลยีและความเชี่ยวชาญคือ การพัฒนาโครงสร้างพื้นฐานและโลจิสติกส์ พลังงานสะอาดและพลังงานทดแทน สุขภาพและเวชภัณฑ์ เกษตรอาหาร เป็นต้น เป็นความร่วมมือด้านการค้าและการลงทุนในสาขาที่มีศักยภาพร่วมกันและสอดคล้องกับแผนการพัฒนาประเทศของไทย รวมทั้งเป็นการสร้างความรู้และความเข้าใจระดับประชาชนเกี่ยวกับความสัมพันธ์ของสองประเทศที่มีรากฐานมากกว่า 140 ปี

นอกจากมีความสัมพันธ์ทางการค้าขายแล้ว ยังทรงกระชับความสัมพันธ์ของพระราชวงศ์ทั้ง 2 ประเทศ โดยเมื่อ พ.ศ. 2549 ดยุคและดัชเชสแห่งบราบันต์ (พระราชอิสริยยศในขณะนั้น) เสด็จพระราชดำเนินร่วมกับสมาชิกพระราชวงศ์ต่างประเทศมายังพระราชพิธีฉลองสิริราชสมบัติครบ 60 ปี ของพระบาทสมเด็จพระปรมินทรมหาภูมิพลอดุลยเดช ณ กรุงเทพมหานคร

เมื่อเสด็จพระราชดำเนินเยือนประเทศไทยเมื่อ พ.ศ. 2556 ได้เสด็จพระราชดำเนินทรงพบพระบาทสมเด็จพระปรมินทรมหาภูมิพลอดุลยเดชเป็นการส่วนพระองค์ ณ อาคารเฉลิมพระเกียรติ โรงพยาบาลศิริราช

จากการสวรรคตของพระบาทสมเด็จพระปรมินทรมหาภูมิพลอดุลยเดช เมื่อวันที่ 13 ตุลาคม พ.ศ. 2559 สมเด็จพระราชาธิบดีฟีลิปได้มีพระราชดำรัสแสดงความเสียพระราชหฤทัย สำนักพระราชวังของเบลเยียม ได้นำข้อความพระราชดำรัสเผยแพร่ผ่านทางทวิตเตอร์ของสำนักพระราชวัง ความว่า "รู้สึกเสียใจอย่างสุดซึ้งต่อการเสด็จสวรรคต ของพระบาทสมเด็จพระเจ้าอยู่หัว เป็นการสิ้นสุดรัชสมัยที่ยาวนาน ข้าพเจ้าขอส่งความระลึกไปถึงพระราชวงศ์ และพสกนิกรชาวไทย" ทั้งในงานพระราชพิธีถวายพระเพลิงพระบรมศพ สมเด็จพระราชาธิบดีฟิลิป ทรงพระกรุณาโปรดเกล้าโปรดกระหม่อมให้ สมเด็จพระราชินีมาตีลด์แห่งเบลเยียม เสด็จพระราชดำเนินแทนพระองค์ด้วย

## พระราชบุตร
สมเด็จพระราชาธิบดีฟีลิป และสมเด็จพระราชินีมาตีลด์แห่งเบลเยียม มีพระราชธิดา 2 พระองค์ และพระราชโอรส 2 พระองค์ รวมทั้งสิ้น 4 พระองค์ ดังนี้
* เจ้าหญิงเอลีซาแบ็ตแห่งเบลเยียม (พระราชสมภพ 25 ตุลาคม พ.ศ. 2544)
* เจ้าชายกาบรีแยลแห่งเบลเยียม (ประสูติ 20 สิงหาคม พ.ศ. 2546)
* เจ้าชายแอมานุแอลแห่งเบลเยียม (ประสูติ 4 ตุลาคม พ.ศ. 2548)
* เจ้าหญิงเอเลออนอร์แห่งเบลเยียม (ประสูติ 16 เมษายน พ.ศ. 2551)

## พระอิสริยยศ

* **15 เมษายน พ.ศ. 2503 – 9 สิงหาคม พ.ศ. 2536**: เจ้าชายฟีลิปแห่งเบลเยียม(*His Royal Highness* Prince Philippe of Belgium)
* **9 สิงหาคม พ.ศ. 2536 – 21 กรกฎาคม พ.ศ. 2556**: สมเด็จเจ้าฟ้าชายฟีลิป ดยุกแห่งบราบันต์(*His Royal Highness* The Duke of Brabant)
* **21 กรกฎาคม พ.ศ. 2556 – ปัจจุบัน** : สมเด็จพระราชาธิบดีแห่งชาวเบลเยียม(*His Majesty* The King of the Belgians)

ภายใต้รัฐธรรมนูญแห่งเบลเยียม พระมหากษัตริย์เบลเยียมจะทรงเฉลิมพระปรมาภิไธยและพระราชอิสริยยศอย่างเป็นทางการที่ **สมเด็จพระราชาธิบดีแห่งชาวเบลเยียม** () โดยจะไม่ทรงฉลองพระราชอิสริยยศ **สมเด็จพระราชาธิบดีแห่งเบลเยียม** ซึ่งใช้สำหรับอดีตพระมหากษัตริย์ ทั้งนี้ พระราชอิสริยยศอย่างเป็นทางการของพระมหากษัตริย์แห่งเบลเยียมเขียนเป็นภาษาประจำชาติของเบลเยียมได้ดังนี้
* 
* 
* 

## พระเกียรติยศ
### เครื่องราชอิสริยาภรณ์เบลเยียม
* 80x80px ประธานเครื่องราชอิสริยาภรณ์เลออปอล (Grand Master and Grand Cordon of the Order of Leopold I)
* 80px ประธานเครื่องราชอิสริยาภรณ์ดาราแห่งแอฟริกา (Grand Master of the Order of the African Star)
* 80px ประธานเครื่องราชอิสริยาภรณ์มหาราชสีห์แห่งเบลเยียม (Grand Master of the Royal Order of the Lion)
* 80px ประธานเครื่องราชอิสริยาภรณ์มหามงกุฎแห่งเบลเยียม (Grand Master of the Order of the Crown)
* 80px ประธานเครื่องราชอิสริยาภรณ์เลโอโพลด์ที่ 2 (Grand Master of the Order of Leopold II)

### เครื่องราชอิสริยาภรณ์ต่างประเทศ

### พระยศทางการทหาร
* **26 กันยายน พ.ศ. 2523 – 21 มีนาคม พ.ศ. 2526:**
**  **[[กองทัพเบลเยียม|กองทัพอากาศเบลเยียม]]**, ร้อยตรี
** 20px **[[กองทัพเบลเยียม|กองทัพบกเบลเยียม]]**, ร้อยตรี
* **มกราคม – มีนาคม พ.ศ. 2526:** Platoon leader, 15th Comp., 3rd Parachutists Battalion of the Paracommando Reg<sup>t</sup>
* **21 มีนาคม พ.ศ. 2526 – 1 ธันวาคม พ.ศ. 2532:
**  **กองทัพอากาศเบลเยียม**, [[กัปตัน]]
** [[ไฟล์:Coats of arms of Belgium Military Forces.svg|20px]] **กองทัพบกเบลเยียม**, [[กัปตัน]]
* **1 ธันวาคม พ.ศ. 2532 – 5 เมษายน พ.ศ. 2544:**
**  **กองทัพอากาศเบลเยียม**, [[พันเอก]]
** [[ไฟล์:Coats of arms of Belgium Military Forces.svg|20px]] **กองทัพบกเบลเยียม**, [[พันเอก]]
* **5 เมษายน พ.ศ. 2544 – 25 มีนาคม พ.ศ. 2553:**
**  **กองทัพอากาศเบลเยียม** (Belgian Air Force ''before 2002''), [[พลตรี]]
** [[ไฟล์:Coats of arms of Belgium Military Forces.svg|20px]] **กองทัพบกเบลเยียม**, [[พลตรี]]
**  **กองทัพเรือเบลเยียม**, [[พลเรือเอก]]
* **15 มีนาคม พ.ศ. 2553:**
**  **กองทัพอากาศเบลเยียม**, [[พลโท]]
** [[ไฟล์:Coats of arms of Belgium Military Forces.svg|20px]] **กองทัพบกเบลเยียม**, [[พลโท]]
**  **กองทัพเรือเบลเยียม**, [[พลเรือโท]]
* **21 กรกฎาคม พ.ศ. 2556 (ในฐานะพระมหากษัตริย์):**
**  **กองทัพอากาศเบลเยียม**, [[พลเอก]]
** [[ไฟล์:Coats of arms of Belgium Military Forces.svg|20px]] **กองทัพบกเบลเยียม**, [[พลเอก]]
**  **กองทัพเรือเบลเยียม''', พลเรือเอก





## พงศาวลี

  

## อ้างอิง

## ดูเพิ่ม
* ลำดับการสืบราชสันตติวงศ์แห่งราชอาณาจักรเบลเยียม

หมวดหมู่:พระมหากษัตริย์เบลเยียม
หมวดหมู่:ราชวงศ์แห่งเบลเยียม
หมวดหมู่:ราชวงศ์ซัคเซิน-โคบวร์คและโกทา (เบลเยียม)
หมวดหมู่:เจ้าชายแห่งซัคเซิน-โคบวร์คและโกทา
หมวดหมู่:เจ้าชายเบลเยียม
หมวดหมู่:ผู้นำประเทศในปัจจุบัน
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:ผู้ได้รับเครื่องราชอิสริยาภรณ์ ร.ม.ภ.

__INDEX__
__NEWSECTIONLINK__